गुड़गांव : रेप की कोशिश में चलती कार से फेंका  
गुड़गांव के डीएलएफ फेज-2 में एक लड़की को चलती कार से फेंक दिया गया।  पुलिस ने बलात्कार की कोशिश का मामला दर्ज किया है।
गुड़गांव के डीएलएफ फेज-2 में एक लड़की को चलती कार से फेंक दिया गया। लड़की के कपड़े फटे हुए थे। लड़की को काले रंग की मर्सिडीज कार से फेंका गया है। पुलिस ने बलात्कार की कोशिश का मामला दर्ज किया है। लड़की एक प्रोपर्टी डीलर के यहां काम करती है। पीड़ित लड़की ने पुलिस को बताया है कि वो आरोपी को जानती है और वो भी प्रोपर्टी का काम करता है।  पीड़ित का कहना है कि आरोपी ने उसे सोमवार शाम में साथ चलकर प्रॉपर्टी दिखाने को कहा लेकिन रास्ते में आरोपी ने बीयर खरीदी और पीने लगा जब पीड़ित ने विरोध किया तो आरोपी ने उसके साथ बलात्कार की कोशिश की और जब वो सफल नहीं हो सका तो उसने पीड़ित को गाड़ी से बाहर धक्का दे दिया।